Referat

**Bestyrelsesmøde i Fynskredsen**

**Fredag den 20. januar 2023 kl. 14.00**

**Hos Ellen Munkholm, Søparken 15, 5260 Odense S**

|  |  |
| --- | --- |
| **Gæster:** | Brian Henriksen, Jørgen Pedersen og Jesper Lasthein  Chr. Reventlow bød velkommen og alle fortalte om baggrund, interesser mv. Chr. Reventlow understregede, at man i kredsbestyrelsen havde valgt at invitere nye kandidater med til møderne forinden generalforsamlingen, men at feltet endnu er helt åbent, herunder at vi fortsat er i en afsøgningsproces i forhold til at finde den/de rette kandidater til hhv formandspost og ordinært medlem. En afsøgningsproces, der bl.a. indebærer samtaler med andre mulige formandskandidater både indenfor og udenfor den nuværende kreds ud fra ønsket om kontinuitet og kendskab til forholdene i kredsen. |
| **Afbud:** | Birgitte Brandt. Eva Poppen. |
|  | Godkendelse af dagsorden  Beslutning  Godkendt |
|  | Godkendelse af referat  Beslutning  Godkendt |
|  | Orienteringspunkter Møde med AOF vedr. Parkinsonskolen Der har været et positivt møde med AOF i Sønderjylland og indgået aftale om samarbejde med AOF Odense/Middelfart om planlægning og afholdelse af kurser. Første gang efteråret 2023.  Økonomi Ellen Munkholm udleverede regnskab med revisionsbemærkninger  FU-møde d 18. januar Chr. Reventlow refererede fra FU-møde, hvor der bla havde været drøftelser omkring vederlagsfri fysioterapi, hvidbog og retningslinjer for god forretningsførelse.  Frivilligtræf  Der har i weekend d 14. og 15. januar været afholdt et landsdækkende frivilligtræf med i alt ca 100 deltagere. Fra Fyn tilmeldt 16 personer. Frivilligtræffet var en succes, både i forhold til inspiration og i forhold til at knytte nye kontakter på tværs af kredse og klubber.  Zoom møde d 30.1 om regionalt samarbejde (m fokus på samarbejdet med neurologiske afdelinger) Eva Poppen tilmeldt, Peder Uhd tilsvarende interesseret. Chr. Reventlow giver sekretariatet besked.  Deltagelse i Workshop om nedsættelse af Brugerråd om Brugerperspektiver og borgernære indsatser  Chr. Reventlow deltager.  Beslutning  Se ovenfor |
|  | Generalforsamlingen – forberedelse.  Der er udarbejdet udkast til dagsorden  Der er endnu ikke afklaring vedr. oplægsholder, ordstyrer og referent.  Der er endnu ikke afklaring vedr. hvem, der deltager fra Landsforeningen.  ~~Der er endnu ikke afklaring vedr. posten som kredsformand.~~  Indkaldelse til generalforsamlingen skal være udsendt senest 3 uger før selve generalforsamlingen, men der er kutyme for at dagsorden udsendes som led i Parkinson Post i februar måned, da vi derved er sikker på at alle modtager dagsorden.  Der vedhæftes kopi af foredragsliste fremsendt af Peder Uhd  Se endvidere:  <https://www.sogneaften.dk/om_sogneaften.htm> fx  <https://www.sogneaften.dk/henning_hansen.htm>  og <https://www.foredragslisten.dk/>  Beslutning  Udkast til dagsorden justeret. Astrid Blom deltager fra sekretariatet og varetager dirigentfunktionen. Annie Uhd opfordres til at være referent. Drøftet forslag til oplægsholder – Peder Uhd havde medbragt gode forslag og det anbefaledes at kontakte to musikere, Tommy og Karen Hovgaard Nielsen, der optræder sammen med guitar, harmonika og sang.  Samtidig har Jette Collins foreslået at bede Keld Gantzhorn om at ”levere en times underholdning om hans liv med fodbold og mr P?” Dette har Keld sagt ja til – og der var efterfølgende tilslutning til at bede Keld om at holde oplægget til generalforsamlingen. |
|  | Parkinson Post 2023 nr 1.  Den foreløbige udgave af det kommende nummer er vedhæftet. Det tilstræbes, at bladet kan være udsendt i korrekturudgave d 22.1 (m frist til d 24.1) hvorefter det sendes til trykker d 25.1.  Beslutning  Der mangler tilbagemeldinger fra enkelte bidragsydere. Inge Sundbøll kontakter og rykker. Der kommer muligvis også et indlæg fra Jette Collins om Årsmødet i Yngrenetværket samt en kort tilføjelse fra Fyn Shakers. Deadline (sidste) er tirsdag d 24. januar. |
|  | Synlighed  På kredsbestyrelsens møde d 9. december 2022 blev besluttet, at der på mødet i januar skulle drøftes et punkt om synlighed. Der henvises her til formuleringen i referatet fra foregående møde: ”Emnet omfatter fx synlighed ift uddannelsesinstitutioner o.lign - evt i en lidt anden model en den nuværende, hvor fx såvel en parkinsonramt som en pårørende stillede sig til rådighed for fælles oplæg. Samt at man fra kredsens side var proaktiv i forhold til direkte at opsøge uddannelsessteder for at gøre dem bekendt med at de har et behov, som vi måske har en løsning på i forhold til ”at klæde de studerende på” med viden om sygdommen, såvel fra et patientperspektiv som fra et pårørendeperspektiv.  Et andet fokusområde kunne være tilsvarende i forhold til den kommunale plejesektor, lægehuse mv, hvor der opleves læger, der har begrænset viden om sygdommen.”  Det foreslås, at der laves en plan for hvilke uddannelsesinstitutioner, der bør tilbydes besøg fx en gang årligt og af hvem (gerne to, såvel med som uden parkinson).  På Fyn er der 3 SOSU-skoler: Odense, Svendborg  Middelfart  Beslutning  Drøftet. Der er enighed om, at der arbejdes videre med at lave et oplæg til en model, der kan bestå af flere elementer: a. Sosu-uddannelserne b. plejehjemspersonale og c. anvendelse af medier. Målet er i første omgang at lave en model, der hvor der tilbydes et tilbagevendende tilbud (fordrag/undervisning/information) til eleverne på sosu-uddannelserne. Dette kan senere udbygges evt til plejehjemsområdet og understøttes af evt medieindslag. Der nedsættes en arbejdsgruppe bestående af Mette Bernth, Jette Collins og Brian Henriksen, der på et efterfølgende møde fremlægger forslag til model. |
|  | Eventuelt |

Chr. Reventlow